《次韵和郑太玉新居》
宋代·洪刍

荒涂负崇冈，君居在其麓。下与佛界连，一径通刍牧。

高情慕天随，枵腹茹杞菊。数椽负郭居，窈窕凿空谷。

忆昨步过君，窘步侵两足。听君亹亹谈，霏屑落锯木。

相依方在兹，凉飙荡烦燠。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。